אמיר ברנע

אמיר ברנע (נולד ב-1939) הוא כלכלן המתמחה במימון, בנקאות, ביטוח וממשל תאגידי בחברות ציבוריות. פרופסור אמריטוס בפקולטה לניהול ע"ש קולר באוניברסיטת תל אביב, ודיקן מייסד של בית ספר אריסון למנהל עסקים במרכז הבינתחומי הרצליה (שהפך לאוניברסיטת רייכמן). במקביל לתפקידיו האקדמיים, ברנע יועץ לחברות וגופי ממשל בנושאי ניהול פיננסי, השקעות פיננסיות והערכת שווי נכסים וחברות. אמיר ברנע נולד בפתח תקווה לנחמה ויוסף בורשטין. אביו היה פעיל ב"הגנה" ומורה להיסטוריה בבית הספר "אחד העם". בהמשך כיהן כמנהל מחלקת ההסברה של ההסתדרות הכללית וכסגן ראש עיריית תל אביב יפו. אמו הייתה קצינת יחסי ציבור במשטרת ישראל, ובהמשך כיהנה כמזכירה אקדמית של השלוחה התל אביבית של האוניברסיטה העברית. ברנע שרת כקצין בחטיבת הצנחנים בגדוד 890. במלחמת ההתשה בבקעת הירדן (1969), נפצע קשה במארב מחבלים. ברנע נשוי לרותי ואב לשני בנים ובת. אחיו הוא העיתונאי נחום ברנע. ברנע סיים תואר ראשון בכלכלה ותואר שני בכלכלה ומנהל עסקים באוניברסיטה העברית בירושלים. בשנת 1972 השלים לימודי דוקטורט בכלכלה ניהולית באוניברסיטת קורנל במדינת ניו יורק בהנחיית הפרופסורים Harold Bierman Jr. ו-Seymour 'Sy' Smidt. עבודת הדוקטורט שלו עסקה בניתוח פעילות מומחה (Specialist) בבורסת ניו יורק. במהלך הקריירה האקדמית כיהן כחבר סגל בפקולטה לניהול באוניברסיטת תל אביב, וקודם בשנת 1983 לדרגת פרופסור מן המניין. בראשית שנות ה-90 הצטרף לגרעין שריכז פרופ' אוריאל רייכמן להקמת המרכז הבינתחומי הרצליה וייסד את בית ספר אריסון למנהל עסקים. בשבע שנות כהונתו כדיקן התרחב בית הספר במספר תלמידיו, קיבל את אישורי המל"ג להענקת תואר ראשון ושני וגיבש צוות של מורים וחוקרים. ברנע לימד קורסים מתקדמים בנושא כלכלת הפירמה, תורת ההשקעות ושוק ההון. בתחילת שנות ה-70 בנה קורס חדש בתורת ההשקעות, ששילב תיאוריה מימונית מתקדמת עם נתוני שוק ההון בישראל. בנוסף כיהן כמרצה אורח ומרצה עם קביעות באוניברסיטאות ניו יורק, קורנל, ויסקונסין-מדיסון ורייס בארצות הברית. מחקריו של ברנע הם בתחום מימון הפירמה, תפקוד שוק ההון, ניהול סיכונים פיננסיים והערכת שווי ניירות ערך. הוא כתב שני ספרים וכ־60 מאמרים מקצועיים שפורסמו בכתבי עת בישראל ומחוצה לה, בין היתר Journal of Financial and Quantitative Analysis, Journal of Finance, Journal of Business, Accounting Review והוצגו בכנסים מדעיים. בשנים האחרונות מפרסם ברנע מאמרים המנסים להציע פתרונות לסוגיות מהותיות בשוק ההון בישראל, בהם מתכונת לקביעת יכולת פירעון, ממשל תאגידי, מחיר הון, מתודולוגיות להערכות שווי, והצעות רכש וניגודי עניינים בעת הצבעות של בעלי יותר מסדרת אג"ח אחת. במסגרת פעילותו האקדמית הוביל ברנע בשנות ה-70 וה-80 סדרת ימי עיון שעסקו בניתוח רווחיות הבנקים הישראלים, שדוחותיהם הכספיים שובשו עקב שיעורי אינפלציה גבוהים ששררו באותה תקופה. ימי העיון זכו להד ציבורי, ודווחו בהבלטה בעיתונות הכלכלית וברבעון לכלכלה. נחשף בהם הפער בין שווי מניות הבנקים שבתקופה ההיא שמחירן ווסת על ידי מנהלי הבנקים, ובין רווחיותם הכלכלית של הבנקים. תוצאות אלה הוצגו כעדות במשפט הבנקאים שנערך בראשית שנות ה-90, ואליו זומן ברנע כעד מטעם המדינה. בית המשפט התבסס על עדות זו כחלק מפסק הדין. בשנת 2011 ייסד ברנע בשיתוף עם שלומי שוב ורקפת שני את "פורום שווי הוגן" (FVF - Fair Value Forum), שמהווה במה לדיון בסוגיות מרכזיות בתחום הפיננסי, החשבונאי והרגולטורי, בין היתר באמצעות סיקור נרחב של דיוניו בתקשורת. ברנע כיהן כיו"ר וחבר במגוון ועדות ציבוריות שעסקו בנושאי שוק ההון. בהן: ועדת ברודט לשיקום חברות ציבוריות, ועדת בן בסט למיסוי, ועדה מייעצת לפיקוח על הבנקים וועדת אריאב. ברנע כיהן כיו"ר ועדה שעסקה בניסוח מתכונת דיווח עסקי לחברה ציבורית. מתכונת זו, שמרחיבה את דיווחי החברה על מצבה העסקי ומפשטת אותם ("דוח ברנע"), אומצה על ידי רשות ניירות ערך. כללי הדיווח עליהם המליצה מחייבים את כל החברות הציבוריות בישראל. כיהן כיו"ר ועדה שהמליצה על פריסת רשת ביטחון ממשלתית להגנה בפני ירידת ריבית לקרנות פנסיה מאוזנות. המלצות וועדה זו אומצו על ידי הרשויות ומופעלות באופן שוטף בישראל. בנוסף, כיהן ברנע כיועץ מיוחד במנהל הכנסות המדינה בנושא יישום מתכונת למדידת רווח חייב מס בתקופת אינפלציה שהוצעה על ידי יצחק סוארי ואדוארד נאווי, והופעלה החל משנות ה-80 לקביעת הכנסה חייבת בסקטור העסקי. ברנע כיהן כחבר במספר דירקטוריונים, שהעיקריים שבהם היו דירקטוריון הבורסה לניירות ערך בתל אביב, אמות השקעות, קבוצת הביטוח מגדל ובנק הפועלים. בתקופת כהונתו כדירקטור חיצוני בבנק הפועלים החליפה בעלת השליטה את שלמה נחמה בדני דנקנר בתפקיד יו"ר הבנק (2006). ברנע חלק בדירקטוריון ומול הרגולטור על דרך ההחלפה ומעורבות בעלת השליטה, ולביקורתו היה הד ציבורי נרחב שהתייחס לשאלות של ממשל תאגידי ועצמאות הדירקטוריון. בסמוך לכך, התבקש ברנע על ידי נציגי בעלת השליטה לפרוש מהבנק בשנת 2007. בנוסף לפעילותו האקדמית עוסק ברנע, עם שותפים ואחרים, בהערכות שווי, בדיקות הוגנות ומתן חוות דעת כלכליות לחברות מרכזיות במשק בהן, בנקים, חברות ביטוח, חברות תקשורת ותשתיות. בין חוות דעת הבולטות נמנות הערכת שווי מניות בנק הפועלים (2002), מודל פירוק הבנק לפיתוח התעשייה (2004), הסדרי חוב אפריקה ישראל (2009), דלק נדל"ן (2010) ו-אי.די.בי פיתוח בע"מ (2013) ומיזוג בנק אגוד עם בנק מזרחי טפחות (2020). במספר חוות הדעת הוצגו קריטריונים כלכליים לבחינה והערכה של פעילות חברות ציבוריות, שחלקם אומצו על ידי בית המשפט. לדוגמה, בחוות דעת אי.די.בי פיתוח בע"מ (2013) גובשה מתכונת לקביעת יכולת פירעון של חברות ממונפות שיושמה לבחינת חדלות פירעון שנדרשת לעמידה בדרישות החוק בהקשר לתשלומי דיבידנדים לבעלי מניות. בחוות דעת אפריקה ישראל (2009) הוצגה מתכונת להסדרי חוב בחברות בעלות מבנה חוב מגוון (קצר וארוך, מובטח ולא מובטח וכו'). Barnea A., Sadan S. and Schiff M., Publishing Earnings Forecasts, Ross Institute of Accounting Research, New York University (1979). Barnea A., Haugen R. and Senbet L., Agency Problems and Financial Contracting, Prentice-Hall (1985), Barnea, A. “Performance Evaluation of New York Stock Exchange Specialists,” Journal of Financial and Quantitative Analysis, September 1974, pp. 511-535. Bickler, J. Barnea, A. and Babad, J., “Portfolio Choice, The Horizon Problem and the Investment Opportunity Set, “American Economic Review”, May 1973, pp. 140-145. Barnea, A.and Downes, D., “A Re-Examination of the Empirical Distribution of Stock Price Changes, “Journal of the American Statistical Association” June 1973, pp. 343-351. Barnea, A., Ronen, J. and Sadan, S., “The Implementation of Accounting Objectives – An Application to Extraordinary items,” Accounting Review, January 1975, pp. 511-535. Agmon, T. and Barnea, A., “The Pricing of Marketability Services on the Eurocurrency Markets,” Journal of Monetary Economics, June 1977, pp. 359-366. Barnea, A., Haugen, R. and Senbet, L., "A Rationale for Debt Maturity Structure and Call Provisions in the Agency Theoretic Framework", Journal of Finance, December 1980, pp. 1223-1234. doi:10.2307/2327095 Barnea, A., Haugen, R. and Senbet, L., "An Equilibrium Analysis of Debt Financing under Costly Tax Arbitrage and Agency Problems", Journal of Finance, June 1981, pp. 569-582. doi:10.2307/2327519 Barnea, A., "The Profitability of Banks in 1982 and Their Capital Market Activities" Banking Quarterly, July 1983, pp. 74-86 (Hebrew). Barnea, A., "Fair Values in Tender Offers", Law and Business, 2008 (Hebrew). אתר האינטרנט הרשמי של אמיר ברנע (באנגלית) מדיה וקבצים בנושא אמיר ברנע בוויקישיתוף דף מרצה של פרופ' אמיר ברנע, באתר אוניברסיטת תל אביב אמיר ברנע, באתר ResearchGate אמיר ברנע, באתר גוגל סקולר דף מרצה של פרופ' אמיר ברנע, באתר המרכז הבינתחומי הרצליה (שמו הוחלף לאוניברסיטת רייכמן) פרופ' אמיר ברנע, הרפורמה המסוכנת שעברה מתחת לרדאר, בפודקאסט עושים היסטוריה, נובמבר 2021 אמיר ברנע בעיתון גלובס אמיר ברנע בעיתון כלכליסט אמיר ברנע בעיתון דה-מרקר אמיר ברנע באתר News1 מחלקה ראשונה אמיר ברנע באתר העין השביעית ריאיון עם פרופ' אמיר ברנע בנושא להשפעת ירידת הריביות בעולם על זכויות הפנסיה, סרטון באתר יוטיוב (אורך: 8:18) הכנסות המדינה מגז ונפט- פרופ' אמיר ברנע, סרטון באתר יוטיוב (אורך: 13:14) על פרופ' Harold Bierman על פרופ' Seymour 'Sy' Smidt, באתר אוניברסיטת קורנל אמיר ברנע, אלן פפרמן, לפני שתעמדו מול שוקת שבורה: למה כדאי לשים לב בפנסיה שלנו?, באתר TheMarker‏, 27 בדצמבר 2017 סטלה קורין-ליבר, ‏"הרפתקה פיננסית עד איבוד שליטה", באתר גלובס, 4 בספטמבר 2003 ת"פ 524/90 מדינת ישראל נגד בנק לאומי ואחרים, ניתן ב-10 באפריל 1994 האתר הרשמי של "פורום שווי הוגן" (FVF - Fair Value Forum) במרכז הבינתחומי הרצליה "פורום שווי הוגן" - סיכום פעילות השנה האקדמאית תשע"ג מן העיתונות, הפורום לשווי הוגן יניב רחימי, כמה שווה קורונה? "ניאלץ לחתום על הדו"חות ולסתום את האף", באתר כלכליסט, 22 באפריל 2020 עמרי זרחוביץ', אפרת נוימן, חשש בענף ההיי-טק בעקבות תוכנית המיסוי החדשה: "המנהלים הבכירים יעזבו", באתר TheMarker‏, 14 בפברואר 2021 רון שטיין, ‏גואטה בביקורת על התנהלות ברקת בכלל ביטוח: "יוצר תת שווי שקשה יהיה לתקן אותו באמצעות השוק", באתר גלובס, 9 בנובמבר 2020 דוח הוועדה לבחינה מחודשת של מודל הדיווח על עסקי החברה בתשקי­ף ובנגזרותיו, דוח ברנע, באתר רשות ניירות ערך אסא ששון, בכירה ברשות ני"ע: "אני קוראת דו"חות רבים, והם לא מלמדים דבר על החברות", באתר TheMarker‏, 7 במאי 2018 גיא קצוביץ', ‏ועדת ברנע: 11 מיליארד ש' כ"כרית ביטחון" לקרנות פנסיה, באתר גלובס, 17 באוגוסט 2011 רחלי בינדמן, כרית הביטחון לקרנות הפנסיה הוותיקות: 11 מיליארד שקל, באתר כלכליסט, 17 באוגוסט 2011 אושר סופית: כרית ביטחון לקרנות הפנסיה הוותיקות, מפני סיכוני ירידת הריבית, באתר הכנסת ברנע ישמש יועץ האוצר למניעת מיסוי אינפלציוני, דבר, 16 מרץ 1982 מינוי פרופסור אמיר ברנע לדירקטור חיצוני בדירקטוריון החברה לתקופת כהונה נוספת של שלוש שנים, אמות השקעות רון שטיין, ‏אמיר ברנע יתפטר מדירקטוריון מגדל כדי למנוע ניגוד עניינים בתפקידו כדח"צ בבנה"פ, באתר גלובס, 10 באוקטובר 2006 עמית בן-ארויה, אמיר ברנע: "כשחבר דירקטוריון בבנק הפועלים שאל מדוע מינו את דני דנקנר ומה כישוריו, הוא הושתק", באתר TheMarker‏, 16 במרץ 2010 אבי שאולי, בגלל שרי אריסון - פרופ' ברנע התפטר מבנק הפועלים, באתר ynet, 2 בספטמבר 2007 שרון שפורר, אשראי מנופח ומינויים מפוקפקים - מה קרה בבנק הפועלים בעשור האחרון?, באתר TheMarker‏, 15 באוגוסט 2014 עירן פאר והדס מגן, ‏בנק הפועלים מודה: דני דנקנר הציע לפרופ' אמיר ברנע לפרוש מתפקידו כדח"צ, באתר גלובס, 3 בספטמבר 2007 אסא ששון, מיכאל רוכוורגר, ליאור זנו, "תחום הערכות השווי הופיע יש מאין - והוא די פרוץ", באתר TheMarker‏, 13 באוגוסט 2012 פרופ' אמיר ברנע: ההערכת השווי של הפועלים תהיה נמוכה מהפעם הקודמת, באתר וואלה, 16 במרץ 2003 מאת שלומי שפר, ברנע יפחית הערכת השווי של בנק הפועלים - כנראה להון העצמי, באתר הארץ, 16 במרץ 2003 דפנה צוקר, ‏הערכת השווי המעודכנת של ברנע לבנה"פ: 16.3-14.6 מיליארד שקל, באתר גלובס, 20 במרץ 2003 ליאור כגן, הנהלת בנק לפיתוח התעשייה בחרה בפרופסור אמיר ברנע לביצוע הערכת השווי לתיק הנכסים של הבנק, באתר TheMarker‏, 12 בנובמבר 2002 שרון שפורר, המדינה תנסה למכור את הבנק לפיתוח התעשייה במחיר שנקבע לפני המשבר, באתר הארץ, 13 באפריל 2009 גולן חזני, "כלכליסט", אפריקה ישראל: פרופ' אמיר ברנע ינהל את המו"מ, באתר ynet, 11 באוקטובר 2009 דלק נדל"ן הולכת להסדר: תשובה יזרים כסף, פרופ' אמיר ברנע יגבש מתווה, בביזפורטל, 17 בנובמבר 2011 מיכאל רוכוורגר, הטאלנטים של תשובה: פרופ' ברנע יגבש את הסדר החוב בדלק נדל"ן, באתר TheMarker‏, 10 בנובמבר 2011 יצחק דנון, גבאי מבקש לצרף את אמיר ברנע לבדיקת מצבה של אי.די.בי פתוח, באתר כלכליסט, 6 במאי 2013 רון שטיין, ‏"פירעון IDB פתוח תלוי ביכולת למכור מחצית מכלל ביטוח", באתר גלובס, 5 ביוני 2013 “אם אי.די.בי פתוח לא תמכור מחצית מכלל בתוך 4 חודשים – היא תתקשה לפרוע את חובותיה”, במגזין פורבס ישראל, 5 ביוני 2013 מיכאל רוכוורגר, פרופ' אמיר ברנע: "לא ציפיתי שרשות ההגבלים תתקע את מיזוג מזרחי-אגוד", באתר TheMarker‏, 22 במאי 2018 גולן חזני, אפריקה ישראל: פרופ' אמיר ברנע ינהל המו"מ עם המוסדיים, באתר כלכליסט, 10 באוקטובר 2009 נעמה סיקולר, פרופ' אמיר ברנע: "ההסדר של אפריקה הוא לא תספורת הוא השתלת שיער", באתר כלכליסט, 11 בנובמבר 2009